Galerio

**Gaio Galerio Valerio Massimiliano** (latine: *Gaius Galerius Valerius Maximianus*; Serdica, 250 circa – Serdica, 5 'e majo 311) fuje n' imperatore romano dint'ô periodo d"a tetrarchia d"o 305 nzine alla morte soja.

## Biugrafia
Nascette int'à Dacia Ripensis, (è tiempe nueste è na parte d"a Bulgaria) vicine a cità e Serdica (ogge Sofia, Bulgaria) attuorno o' 250; nun nze cunosce 'o nomme d'o pate ca era nu contadine, ppe' tramente' a' mamma Romula pruveneva da li terre doppo 'o Danubbio. Int'à ggiuventù fuje nu pastore, pe chesta raggione doppo avette 'o soprannomme 'e Armentarius (d"o latine *armentum*, "gregge de pecore"). Fuje comme surdato sotto a Aureliano e Probo, ma niente se sape ra carriera ca fece primme è addiventà putente.
 
O' primm'è màrzo 293 fuje nommenato Cesare dall'Augusto rignante Diocleziano, che ò 'ncarrecaje de la cura d'è pruvincie Illiriche; pè dà cchiù fforza e stregnere li rappuorte tra li dduje se cumbenaje lo spusarizzio tra Galerio e a' figlia 'e Diocleziano, Valeria, pè ffà chesto Galerio avett'abbandunà à primma mugliera. 

Dint'à ll'anno 296, quanno accumenciaje à uerra cu à Persia, ò mannajene d'ò Danubbiò all' Eufrate; a' primma campagna ca facette din'à chella uerra fernette cu na pesanta scunfitta dint'a' battaglia 'e Callinicum, e comm'à cunsiguenza Romma perdett'a' Mesopotamia. Piro, dint'ò 297, avanzanne pè lli muntagne 'e ll'Armenia, riuscette dint'à na importanta vittoria a danno de llu rre sassanide Narsete, e cunquistaje nu ranno buttino cumprensive pure de l'harem è Narsete. Prufittanne de la situazione de vantaggie, se pigliaje à cìttà 'e Ctesifònte e int'ò 298 Narsete fuje custrette a' ffà à pace. 'A Mesopotamià rìturnaje sott' o' controllo rumano e allargannose 'ncopp'à auti terre a uriente ro' sciumme Tigri, s'arrivaje à massima grannezza de l'Imperio Rumano verzo l'est. 

Fuje cuntrarie a' religgione cristiana e forze pè currivo suojo s'avettene 'e pirsecuzzione c'accumminciajene  c'ù l'editte ro' 23 'e frevaro 303, juorno de li Terminalia, festa rumana d'ò siggnificate simboliche pecche rapprisintava o' rituorne ô paganesimo vuluto ra Galerio. 'E poste addò se nù'ncuntraveno 'e cristiane fujeno destrutte, ppe paura 'e viulenze e de' riunione segrete, 'e scritture fujeno appicciate, 'e cristiane fujeno turturate e nun putevano appellarse a nisciuno Judice p'è quassiasi causa che era cunraria a lloro. Dint'all'anne 305, quanne 'nce fuje l'abdicazzione ddè dduje Auguste: Diocleziano e Massimiano, se pigliaje o' titolo 'e Augusto, assieme à Costanzo Cloro e scegliette comm'à cesare e erede d'ò suojo disiggniato Massimino Daia, figlie ra' sora soja: datose ca 'ntramente era addiventate Cesare d"a parte occidentale Flavio Valerio Severo, nu' fidele seguace do suojo, se truvava dint'à la pusizzione d'addiventare l'unico padrone d'ò Munno Rumano alla morte 'e Costanzo. Pè mantene forte a pusizzione soja teneva comm'ospite à corte 'o figlie 'e Costanzo Cloro, Costantino. 

Dopp'à morte è Costanzo Cloro, l'ann'aroppe a Eboracum (York), l'esercete suojo nummmenaje Augusto ò figlie Custantine, ppe tramente' contemporaneamente 'o figlie 'e Massimiano, Massenzio se nummenaje da sulo Augusto 'n Italia. Doppo ca levajen'à mieze Flavio Severo e nu' tentativo juto à male 'e invadere l'Italia into 307, 'e dduje "Augusto", Diocleziano e Massimiano se ariunettere a Carnuntum int'ò 308 e cercareno 'e fà n'ata vota  o' sistemo d"a "tetrarchia" annummenanno Licinio Augusto e Costantino Cesare ppe la parte occidentale, ma Costantino e Massimino Daia nun fujeno d'accordo pecchè nun vuleveno stare sotto a'lloro comme pusizzione. Fuje accussì che se truvajene a' stà quatte Augusto :Galerio e Massimino Daia int'â ll'Uriente, Licinio dint'à Illirico e Costantino dint'à Gallia, Spagna e Franza, ppe'ntramente' Massenzio restava, comm'à usurpatoro, dint'â ll'Italià e in Africa. 

'O 30 'e abbrile d"o 311 a Nicomedia se spannette l'Edìtte Generale 'e Tolleranza, a nomme de tre Auguste  Galerio, Licinio e Costantino, ca' segnaje a' fine re' perzecuzzione contre 'e Cristiane. O' scrittore Lattanzio, ca' ripurtaje tutt'o scritte è l'editto, arrechiammaje l'imperatore ppa' cuntrarietà  alla religgione cristiana. Dint'à ll'opera soja "De mortibus persecutorum" (48, 2-13) scrivette quale aveva essere  o' destine ca vanne 'ncontre tutte chille ca fann'è perzecuzzione e descrivette 'a gangrena che pigliaje a' Galerio e che purtaje l'imperatore 'a mmorte seje juorne aropp' a' pubbricazione è l'editte.